Diari Oficial de la Generalitat Valenciana


Sumari del DOGV 9865, del 06-06-2024 (2024/5227)

Extracte de la Resolució de 3 de juny de 2024, de la Direcció General de Treball, Cooperativisme i Seguretat Laboral, per la qual es convoquen subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals en la Comunitat Valenciana, per a l'exercici 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9865

Data del DOGV
:   06-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5227


Data del document
:   03-06-2024

Organisme emissor
:   Conselleria d'Educació, Universitats i Ocupació

Tipus de document
:   Extracte

Anàlisi jurídica

 Descriptors 

:   * Conselleria d'Educació, Universitats i Ocupació

Extracte de la Resolució de 3 de juny de 2024, de la Direcció General de Treball, Cooperativisme i Seguretat Laboral, per la qual es convoquen subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals en la Comunitat Valenciana, per a l'exercici 2024. [2024/5227]  
  
BDNS(Identif.):765407  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions: (https://www.infosubvenciones.es/bdnstrans/GE/es/convocatoria/765407).  
  
Primer. Objecte  
L'objecte és convocar, per a l'exercici 2024, en règim de concurrència competitiva, subvencions per al foment de la col·laboració institucional a través d'accions sectorials i intersectorials, mitjançant programes o actuacions en matèria de prevenció de riscos laborals en la Comunitat Valenciana, vinculades als objectius i les accions de l'Estratègia Valenciana de Seguretat i Salut en el Treball vigent en el moment de la publicació de la present convocatòria.  
  
Segon. Finançament  
  
Codi línia Denominació línia Import  
S0460 Subvenció Col·laboració Institucional 500.000,00 €  
  
  
  
Tercer. Entitats beneficiàries  
Les organitzacions empresarials i sindicals de la Comunitat Valenciana constituïdes a l'empara de la Llei 19/1977, d'1 d'abril, sobre regulació del dret d'associació sindical, o de la Llei orgànica 11/1985, de 2 d'agost, de llibertat sindical, independentment del seu percentatge de representativitat, amb l'única limitació del compliment dels requisits previstos en les bases reguladores.  
  
Quart. Presentació de sol·licituds i documentació  
La presentació de sol·licituds i la documentació annexa es realitzarà obligatòriament de manera electrònica.  
  
Quint. Termini de presentació de sol·licituds  
El termini de presentació de sol·licituds serà des del 10/06/2024 fins al 25/06/2024, tots dos dies inclosos. Només seran admeses les sol·licituds que hagen sigut gravades en el registre electrònic de la Generalitat fins a les 23.59:59 hores de l'últim dia de termini de presentació (hora oficial peninsular espanyola).  
  
Sext. Bases reguladores  
Orde 3/2023 de 15 de maig, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió de subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals en la Comunitat Valenciana (DOGV 9599, 19.05.2023).  
  
  
València, 3 de juny de 2024.- El director general de Treball, Cooperativisme i Seguretat Laboral: Andrés Lluch Figueres.